સમાજ જીવનમાં સેવાકાર્ય કરનારા અનેક સેવાભાવિ સંગઠનો, સંસ્થાઓ, સમુહો અને વ્યકિતઓનો આ અંકમાં પરિચય આપ્યો છે. સંઘના દોઢ લાખ જેટલાં કાર્યોમાંથી તારવેલું આ ‘સેવાગાથા’ નવનિત છે. ૬૯માં પ્રજાસત્તાક દિને ‘સાધના’ સાપ્તાહિક આ સેવાગાથાને લોકો સુધી પહોંચાડીને આ વિરાટ કાર્યમાં સહભાગી થઈ રહ્યું છે. શિક્ષણ, આરોગ્ય, રોજગાર, સ્વાવલંબન, મહિલાઉત્થાન, બાળ વિકાસ, ગરીબી, કૃદરતી કે કૃત્રિમ આપતિમાં સમાજની પડખે ઉભા રહેનારા સેવાવ્રતીઓની અહીં ગાથા રજુ થઈ છે. સમાજના ગરીબ, પીડીત, શોષિત, દુ:ખી, લાચાર, મુશ્કેલીમાં સપડાયેલા અને કાળનો ભોગ બનેલા લોકોને મદદરૂપ બનવા પુરતું જ નહીં પરંતુ સમાજમાં તેઓ સ્વમાનથી જીવી શકે તેવી શ્રદ્ધા અને આત્મવિશ્ર્વાસ તેમનામાં કેળવવાનું કાર્ય પણ આ સેવાવ્રતીઓ દ્વારા થયું છે.